PMIndiaData/PMIndiaSum huggingface dataset:
இந்தியாவின் நீளமான சுரங்கப்பாதை சாலையை பிரதமர் நாட்டுக்கு அர்ப்பணிக்கிறார்

பிரதமர் திரு.நரேந்திர மோடி அவர்கள், 2017, ஏப்ரல் 2 அன்று, இந்தியாவின் மிகவும் நீளமான சுரங்கப்பாதை சாலையை – 9 கிலோ மீட்டர் நீளமுள்ள “சென்னானி – நஷ்ரி சுரங்கப்பாதை” -யை நாட்டிற்கு அர்ப்பணிக்கிறார். ஜம்மு மற்றும் ஸ்ரீநகர் ஆகிய நகரங்களை இணைக்கும் தேசிய நெடுஞ்சாலை 44ல் அமைந்துள்ள இந்த சுரங்கப்பாதை, இரு நகரங்களுக்கு இடையேயான பயண நேரத்தை இரண்டு மணி நேரங்கள் குறைக்கும். இது, பனிசூழ்ந்த உயர்மலைகளை தவிர்த்துள்ளதுடன், 31 கிலோ மீட்டர் தூரத்தை குறைத்து சாதனை படைத்துள்ளது. இதன் மூலம் நாளொன்றுக்கு ரூ.27 லட்சம் அளவிற்கு எரிவாயு சேமிப்பை ஏற்படுத்தும் என எதிர்பார்க்கப்படுகிறது. இந்த சுரங்கப்பாதை, பெருமளவிலான வனஅழிப்பு மற்றும் மரங்களை வெட்டுதல் ஆகியவற்றை தவிர்த்துள்ளதுடன், ஜம்மு மற்றும் உதம்பூரிலிருந்து ராம்பான், பானிஹால் மற்றும் ஸ்ரீநகர் செல்வதற்கு பாதுகாப்பான, அனைத்து பருவத்திற்கும் ஏற்ற பாதையாக அமையும். உலகத் தர பாதுகாப்பு அம்சங்களுடன் கூடிய இந்த சுரங்கப்பாதை, ஜம்மு மற்றும் காஷ்மீர் மாநிலத்தின் சுற்றுலா மற்றும் பொருளாதார செயல்பாடுகளுக்கு உத்வேகம் அளிக்கும் என எதிர்பார்க்கப்படுகிறது. சுரங்கப்பாதையின் சிறப்பு அம்சங்கள் இது 9.35 மீட்டர் அகலமும், செங்குத்தாக 5 மீட்டர் உயரமும் ஒற்றை குழாய், இரு-வழி சுரங்கப்பாதையாகும். அவசர நேரங்களில் தப்பிச் செல்ல வசதியாக 300 மீட்டர் இடைவெளிகளில் முக்கிய சுரங்கப்பாதையுடன் இணையப் பெற்ற “குறுக்கு பாதைகள்” கொண்ட இணையான சுரங்கப்பாதையை உடையது. இது ஒருங்கிணைந்த போக்குவரத்து கட்டுப்பாட்டு அமைப்பு; கண்காணிப்பு; காற்றோட்டம் மற்றும் ஒளிபரப்பு அமைப்புகள்; தீயணைப்பு அமைப்பு போன்ற சிறப்பம்சங்களையும் மற்றும் ஒவ்வொரு 150 மீட்டர் தொலைவில் அவசர தொலைபேசி பெட்டிகளையும் கொண்டுள்ளது. இத்திட்டம் ரூ.2500 கோடி மதிப்பீட்டில் நிறைவேற்றப்பட்டுள்ளது.
இந்தியா, ஐக்கிய அரபு எமிரேட் இடையே விவசாயம் மற்றும் அது சார்ந்த துறைகளில் ஒத்துழைப்புக்கான புரிந்துணர்வு ஒப்பந்தத்துக்கு அமைச்சரவை ஒப்புதல்

இந்தியா, ஐக்கிய அரபு எமிரேட் இடையே விவசாயம் மற்றும் அது சார்ந்த துறைகளில் ஒத்துழைப்புக்கான புரிந்துணர்வு ஒப்பந்தம் கையெழுத்திடப்படுவதற்கு திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் இரு நாடுகளுக்கும் பயனளிப்பதாக அமையும். இரு நாடுகளிலும் மேற்கொள்ளப்படும் மிகச்சிறந்த வேளாண் நடைமுறைகள் மேம்படுத்துவது உற்பத்தித்திறனை உயர்த்துவது உலக சந்தைகளுக்கு வாய்ப்புக்களை மேம்படுத்துவது ஆகியவற்றுக்கும் ஒப்பந்தம் உதவும். இதனால் சமத்துவமும் உள்ளடக்கிய நிலைமையும் உருவாகும். விவசாய தொழில்நுட்பத்தில் ஒத்துழைப்புக் காரணமாக புதுமையான தொழில்நுட்பங்கள் மூலம் உற்பத்தியும், உற்பத்தித் திறனும் உயர்ந்து நாட்டின் உணவுப் பாதுகாப்பும் வலுப்படுத்தப்படும்.
பாராலிம்பிக்கில் துப்பாக்கிச் சுடும் போட்டியில் தங்கம் வென்ற அவனி லெகாராவுக்கு பிரதமர் வாழ்த்து

டோக்கியோவில் நடந்து வரும் பாராலிம்பிக்கில் துப்பாக்கிச் சுடும் போட்டியில் தங்கம் வென்ற அவனி லெகாராவுக்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில், “அபராமான விளையாட்டு அவனி லெகாரா @AvaniLekhara! உங்கள் கடின உழைப்பினால் உங்களுக்குத் தகுதியான தங்கத்தை வென்றதற்கு வாழ்த்துக்கள். உங்கள் சுறுசுறுப்பான தன்மையினாலும், துப்பாக்கிச் சுடுதல் மீதான உங்கள் ஆர்வத்தின் காரணமாகவுமே இது சாத்தியமானது. இந்திய விளையாட்டுத் துறைக்கு உண்மையிலேயே இது ஒரு சிறப்பான தருணம். உங்களது எதிர்கால முயற்சிகள் வெற்றி பெற வாழ்த்துகிறேன். #Paralympics", என்று பிரதமர் கூறியுள்ளார்.
ஜப்பான் வெளியுறவுத் துறை அமைச்சர் பிரதமருடன் சந்திப்பு

ஜப்பான் நாட்டின் வெளியுறவுத் துறை அமைச்சர் திரு. டரோ கோனோ பிரதமர் திரு. நரேந்திர மோடியை இன்று (07.01.2019) சந்தித்துப் பேசினார். பிரதமர் திரு மோடி 2018-அக்டோபர் மாதத்தில் ஜப்பான் நாட்டிற்கு பயணம் மேற்கொண்ட பிறகு சமீப மாதங்களாக எடுக்கப்பட்ட நடவடிக்கைகள் குறித்து திரு. கோனோ பிரதமரிடம் எடுத்துரைத்தார். பிரதமர் திரு. மோடி, 2018-அக்டோபரில் ஜப்பான் நாட்டிற்கு தாம் மேற்கொண்ட வெற்றிகரமான பயணம் குறித்து நினைவு கூர்ந்தார். இந்தியா-ஜப்பான் இடையேயான சிறப்பு உத்தி மற்றும் சர்வதேச கூட்டுறவினை மேலும் வலுபடுத்த தான் உறுதியோடு இருப்பதை பிரதமர் மீண்டும் வலியுறுத்தினார். இந்த ஆண்டின் பிற்பகுதியில் ஜப்பான் நாட்டுடனான வருடாந்திர உச்சி மாநாட்டின் அடுத்த சுற்றை நடத்த இந்தியா எதிர்பார்த்துக்கொண்டிருப்பதாக பிரதமர் கூறினார்.
பாராலிம்பிக்கில் ஈட்டி எறிதலில் வெள்ளிப் பதக்கம் வென்ற தேவேந்திர ஜஜாரியாக்கு பிரதமர் வாழ்த்து

டோக்கியோவில் நடந்து வரும் பாராலிம்பிக்கில் ஆண்களுக்கான ஈட்டி எறிதலில் வெள்ளிப் பதக்கம் வென்ற தேவேந்திர ஜஜாரியாக்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில், “தேவேந்திர ஜஜாரியா @DevJhajharia அபாரமாக விளையாடியுள்ளார்! அனுபவம் வாய்ந்த விளையாட்டு வீரர்களில் ஒருவர் வெள்ளிப் பதக்கம் வென்றுள்ளார். தேவேந்திரன் இந்தியாவை தொடர்ந்து பெருமைப்படுத்தி வருகிறார். அவருக்கு எனது வாழ்த்துக்கள். அவரது எதிர்கால முயற்சிகள் வெற்றிபெற வாழ்த்துகிறேன். #Paralympics", என்று பிரதமர் கூறியுள்ளார்.
எல்பிஎஸ்என்ஏஏ-வில் 96-வது பொது அடிப்படை வகுப்பு நிறைவு விழாவில் பிரதமர் உரையாற்றுகிறார்

லால்பகதூர் சாஸ்திரி தேசிய நிர்வாகவியல் அகாடமியில் (எல்பிஎஸ்என்ஏஏ) 96-வது பொது அடிப்படை வகுப்பு நிறைவு விழாவில் பிரதமர் திரு நரேந்திர மோடி 17-ம் தேதி நண்பகல் 12 மணியளவில் காணொலி மூலம் உரையாற்றுகிறார். அப்போது புதிய விளையாட்டு வளாகத்தை தொடங்கிவைக்கும் பிரதமர், சீரமைக்கப்பட்ட மகிழ்ச்சி பள்ளத்தாக்கு வளாகத்தை (Happy Valley Complex) வளாகத்தை நாட்டுக்கு அர்ப்பணிக்கிறார். எல்பிஎஸ்என்ஏஏ-வில் 96-வது அடிப்படை வகுப்பு என்பது, புதிய போதனை முறை மற்றும் படிப்பு வடிவமைப்புடன், கர்மயோகி இயக்கத்தின் கொள்கை அடிப்படையிலான முதலாவது பொது அடிப்படை வகுப்பாகும். இந்த தொகுதியில், 16 சேவைகள் மற்றும் 3 ராயல்பூட்டான் சேவைகளைச் (நிர்வாகம், காவல்துறை, வனத்துறை) சேர்ந்த பயிற்சி பெறும் அதிகாரிகள் 488 பேர் இடம் பெற்றுள்ளனர்.
தடுப்பு மருந்து வழங்கல் சாதனைக்கு பிரதமர் பாராட்டு

சாதனை அளவில் கொவிட் தடுப்பூசிகள் இன்று செலுத்தப்பட்டுள்ளதற்கு பாராட்டு தெரிவித்துள்ள பிரதமர் திரு நரேந்திர மோடி, 1 கோடி எண்ணிக்கையை கடந்துள்ளது சிறப்பான சாதனை என்று கூறியுள்ளார். இது குறித்து தமது டிவிட்டர் பக்கத்தில் பதிவிட்டுள்ள பிரதமர், “சாதனை அளவிலான தடுப்பு மருந்துகள் இன்று வழங்கப்பட்டுள்ளன. 1 கோடி எண்ணிக்கையை கடந்துள்ளது சிறப்பான சாதனை. தடுப்பூசி பெற்றுக் கொள்பவர்களுக்கும், தடுப்பு மருந்து வழங்கல் நடவடிக்கையை வெற்றியடைய செய்துக் கொண்டிருப்பவர்களுக்கும் வாழ்த்துகள்,” என்று தெரிவித்துள்ளார்.
கோவா, மாநிலமாக அறிவிக்கப்பட்ட தினத்தையொட்டி கோவா மக்களுக்கு பிரதமர் வாழ்த்து.

கோவா, மாநிலமாக அறிவிக்கப்பட்ட தினத்தையொட்டி, கோவா மக்களுக்கு பிரதமர் நரேந்திர மோடி வாழ்த்து தெரிவித்துள்ளார். “கோவா மாநில தினத்தையொட்டி கோவா மக்களுக்கு நல்வாழ்த்துக்கள். இயற்கை எழிலும், அன்பான இதயங்கள் கொண்ட மனிதர்களும் உள்ள நிலம் கோவா. பல துறைகளிலும் இந்தியா வளர்ச்சிப்பாதையில் நடைபோடுவதற்கு, இந்த மாநிலம் வளம் சேர்க்கிறது. இனி வரும் ஆண்டுகளிலும், கோவா தொடர்ந்து முன்னேற நான் பிரார்த்திக்கிறேன்” என்று பிரதமர் கூறியுள்ளார்.
முக்கிய மூலப்பொருட்கள்  இடைநிலை மருந்துகள் மற்றும் செயல்மிகு மருத்துவ பொருட்களை உள்நாட்டில் தயாரிப்பதை ஊக்குவிக்க அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் கீழ்கண்ட திட்டங்களுக்கு ஒப்புதல் அளிக்கப்பட்டது: 1) மூன்று மொத்த மருத்துவ பூங்காக்களில் வரும் ஐந்தாண்டுகளில் பொது உட்கட்டமைப்பு வசதிகளுக்காக ரூ 3,000 கோடி மதிப்பில் மொத்த மருத்துவ பூங்கா மேம்படுத்துதல் திட்டம். 2) முக்கிய மூலப்பொருட்கள் / இடைநிலை மருந்துகள் மற்றும் செயல்மிகு மருத்துவ பொருட்களை அடுத்த எட்டு ஆண்டுகளுக்கு உள்நாட்டிலேயே தயாரிப்பதை ஊக்குவிக்க ரூ 6,940 கோடி மதிப்பில் தயாரிப்புச் சார்ந்த ஊக்கத்தொகை திட்டம்.
மத்திய கம்பெனி நிர்வாகத் துறை அமைச்சகம், இந்திய தொழில் போட்டிகள் ஆணையம், மற்றும் இந்திய கம்பெனி விவகாரங்கள் அமைப்பு மற்றும் வெளிநாடுகள் / வெளிநாட்டு நிறுவனங்களோடு ஏற்பட்ட புரிந்துணர்வு ஒப்பந்தங்களுக்கு மத்திய அமைச்சரவை ஏற்பு.

பிரதமர் திரு நரேந்திர மோடி தலைமையில் கூடிய மத்திய அமைச்சரவை, மத்திய கம்பெனி நிர்வாகத் துறை அமைச்சகம், இந்திய தொழில் போட்டிகள் ஆணையம், மற்றும் இந்திய கம்பெனி விவகாரங்கள் அமைப்பு மற்றும் வெளிநாடுகள் / வெளிநாட்டு நிறுவனங்களோடு ஏற்பட்ட புரிந்துணர்வு ஒப்பந்தங்களுக்கு ஏற்பளித்தது. கீழ்க்கண்ட அமைப்புகளிடையே புரிந்துணர்வு ஒப்பந்தங்கள் கையெழுத்தானது. 1) மத்திய கார்ப்பரேட் விவகாரங்கள் அமைச்சகம் மற்றும் நெதர்லாந்து நாட்டின் பொருளாதார விவகாரங்கள் அமைச்சகம் 2) இந்திய தொழில் போட்டிகள் ஆணையம் மற்றும் ரஷ்யாவின் ஏகபோக எதிர்ப்பு சேவைகள் அமைப்பு 3) இந்திய தொழில் போட்டிகள் ஆணையம் மற்றும் ஆஸ்திரேலிய போட்டிகள் மற்றும் நுகர்வோர் ஆணையம் 4) இந்திய தொழில் போட்டிகள் ஆணையம் மற்றும் ஐரோப்பிய ஆணையம் 5) இந்திய தொழில் போட்டிகள் ஆணையம் மற்றும் போட்டிகள் ஆணையம், கனடா 6) இந்திய கார்ப்பரேட் விவகாரங்கள் நிலையம் மற்றும் அமெரிக்காவின் ஜார்ஜ் வாஷிங்டன் பல்கலைக்கழகம். 7) இந்திய கார்ப்பரேட் விவகாரங்கள் நிலையம் மற்றும் இங்கிலாந்து இயக்குநர்கள் நிலையம் 8) இந்திய கார்ப்பரேட் விவகாரங்கள் நிலையம் மற்றும் சர்வதேச நிதி கழகம் கையெழுத்தான இந்த ஒப்பந்தங்கள் சம்பந்தப்பட்ட நாடுகள் / நிலையங்கள் இடையே, அறிவு பகிர்வு, தொழில்நுட்ப பகிர்வு, அனுபவ பகிர்வு, அமலாக்கப் பகிர்வு ஆகியவற்றுக்கு வகை செய்யும். கார்ப்பரேட் நிர்வாகம், கார்ப்பரேட் சமூக பொறுப்பு, மற்றும் கணக்காளர் பணிகள், மற்றும் சிறந்த தொழில் நடைமுறைகள் ஆகியவற்றில் இந்த அறிவுப் பகிர்வு நடைபெறும். கார்ப்பரேட் நிர்வாகம் மற்றும் கார்ப்பரேட் சமூக பொறுப்பு தொடர்பாக அமைக்கப்பட்ட இரு தரப்புக் குழு இந்த ஒப்பந்தங்கள் செயலாற்றப் படுவதை கண்காணிக்கும்.
பொறியாளர்கள் தினத்தை முன்னிட்டு பொறியாளர்களுக்கு பிரதமர் வாழ்த்து; பாரத ரத்னா எம். விஸ்வேசரய்யா பிறந்த நாளை முன்னிட்டு அவருக்கு புகழஞ்சலி

பிரதமர் திரு. நரேந்திர மோடி, பொறியாளர்கள் தினத்தை முன்னிட்டு வாழ்த்து தெரிவித்தார். பாரத ரத்னா திரு. எம். விஸ்வேசரய்யாவின் பிறந்த நாளை முன்னிட்டு அவருக்கு புகழஞ்சலி செலுத்தினார். “பொறியாளர்கள் தினத்தை முன்னிட்டு அனைத்து பொறியாளர்களுக்கும் என் வணக்கங்கள். நாட்டின் வளர்ச்சிக்கு அவர்களின் உயரிய பங்கு குறித்து நான் அவர்களுக்கு பாராட்டு தெரிவிக்கிறேன். பாரத ரத்னா எம். விஸ்வேசரய்யாவின் பிறந்த நாளை முன்னிட்டு அவருக்கு என் அஞ்சலிகள். தன்னிகரற்ற பொறியாளரான அவர் மற்றவர்கள் ஊக்கமடைவதற்கு ஆதாரமாக திகழ்ந்தவர்” என்று பிரதமர் குறிப்பிட்டுள்ளார்.
திரு குல்தீப் ராஜ் குப்தாவின் மறைவிற்கு  பிரதமர் இரங்கல்

ஜம்மு காஷ்மீரைச் சேர்ந்த திரு குல்தீப் ராஜ் குப்தாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். மக்களின் நலன் மற்றும் சமூக வளர்ச்சிக்காக தமது வாழ்நாளை திரு குல்தீப் ராஜ் குப்தா அர்ப்பணித்ததாக பிரதமர் குறிப்பிட்டார். ட்விட்டர் பதிவில் அவர் தெரிவித்திருப்பதாவது: “ஜம்மு காஷ்மீரின் பிரபல பா.ஜ.க தலைவர் திரு குல்தீப் ராஜ் குப்தாவின் மறைவு ஆழ்ந்த வருத்தத்தை அளிக்கிறது. மக்கள் நலனுக்காகவும், சமூகத்தின் வளர்ச்சிக்காகவும் அவர் தமது வாழ்நாளை அர்ப்பணித்தார். இந்த துயரமான நேரத்தில் அவரது குடும்பத்தினருக்கும், ஆதரவாளர்களுக்கும் இறைவன் வலிமை அளிக்கட்டும். ஓம் சாந்தி!”
பிரதமர் மோடி, மகாத்மா காந்திக்கு அஞ்சலி. துப்புரவு, புதுப்பிக்கத்தக்க எரிசக்தி நிகழ்ச்சிகளில் பங்கேற்கிறார்

காந்தி ஜெயந்தி அன்று பிரதமர் சுகாதாரம் மற்றும் புதுப்பிக்கத்தக்க எரிசக்தி தொடர்பான நிகழ்ச்சிகளில் பங்கேற்க உள்ளார். மகாத்மாவின் 150-வது பிறந்தநாளை குறிக்கும் அக்டோபர் 2, 2018 அன்று பிரதமர் திரு.நரேந்திர மோடி ராஜ்காட்டில் மகாத்மா காந்திக்கு மலர் அஞ்சலி செலுத்தினார். முன்னாள் பிரதமர் திரு.லால் பகதூர் சாஸ்திரியின் பிறந்தநாளை முன்னிட்டும் விஜய்காட்டில் அவருக்கு பிரதமர் திரு.நரேந்திர மோடி மலர் அஞ்சலி செலுத்தினார். குடியரசுத் தலைவர் மாளிகையின் கலாச்சார மையத்தில் நடைபெற உள்ள மகாத்மா காந்தி சர்வதேச சுகாதார கூட்டத்தின் நிறைவு விழாவில் பிரதமர் பங்கேற்க உள்ளார். 4 நாட்கள் நடைபெற்ற மகாத்மா காந்தி சர்வதேச சுகாதார கூட்டம் உலகம் முழுவதும் உள்ள சுகாதார அமைச்சர்களையும் வாஷ் எனப்படும் தண்ணீர், சுகாதாரம் மற்றும் தூய்மை தொடர்பான தலைவர்களை ஒன்று கூட்டினர். இதன் நிறைவு நாள் நிகழ்ச்சியின் போது பிரதமர் சிறிய அளவிலான டிஜிட்டல் கண்காட்சியை பார்வையிட உள்ளார். அவருடன் ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ் பங்கேற்க உள்ளார். நிகழ்ச்சி மேடையில் இருந்து பிரமுகர்கள் மகாத்மா காந்தியின் நினைவு தபால்தலைகளையும் மகாத்மா காந்திக்கு பிடித்த வைஷ்ணவ ஜனதோ பாடலை கொண்ட குறுந்தகட்டையும் வெளியிட உள்ளனர். இந்நிகழ்ச்சியின் போது தூய்மை இந்தியா இயக்க விருதுகளும் வழங்கப்பட உள்ளன. அதன் பிறகு பிரதமர் உரையாற்றுவார். மாலையில் விக்யான் பவனில் சர்வதேச சூரிய ஒளி சக்தி கூட்டமைப்பின் முதல் கூட்டத்தை பிரதமர் துவக்கி வைக்க உள்ளார். இந்நிகழ்ச்சி இந்திய பெருங்கடல் விளிம்பு நிலை நாடுகளின் சங்கத்தின் புதுப்பிக்கத்தக்க எரிசக்தி அமைச்சர்கள் சந்திப்பு மற்றும் சர்வதேச புதுப்பிக்கத்தக்க எரிசக்தி முதலீட்டாளர்கள் சந்திப்பு மற்றும் கண்காட்சியின் 2-வது தொகுப்பை குறிக்கும். ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ்சும் இந்நிகழ்ச்சியில் பங்கேற்க உள்ளார். அதன் பிறகு பிரதமர் உரையாற்றுவார்
அசாமில் எண்ணெய்க் கிணற்றில் ஏற்பட்ட வெடிவிபத்து மற்றும் தீ பரவல் குறித்த நிலவரங்களைப்  பிரதமர் ஆய்வு செய்தார்

அசாமின் தின்சுகியா மாவட்டத்தில் உள்ள ஆயில் இந்தியா நிறுவனத்தின் பஹ்ஜான்-5 என்ற எண் கொண்ட எண்ணெய்க் கிணற்றில் ஏற்பட்ட வெடிவிபத்து மற்றும் தீயைத் தொடர்ந்து ஏற்பட்ட நிலவரங்கள் குறித்து பிரதமர் திரு.நரேந்திர மோடி இன்று ஆய்வு செய்தார். இந்த ஆய்வுக் கூட்டத்தில், மத்திய உள்துறை அமைச்சர் திரு.அமித் ஷா, பெட்ரோலியம் மற்றும் இயற்கை எரிவாயுத் துறை அமைச்சர் திரு.தர்மேந்திர பிரதான், அசாம் முதலமைச்சர் திரு.சர்பானந்த சோனோவால், மற்ற மத்திய அமைச்சர்கள் மற்றும் இந்திய அரசின் மூத்த அதிகாரிகள் கலந்துகொண்டனர். மே 27, 2020-ல், இந்தக் கிணற்றிலிருந்து கட்டுப்படுத்த முடியாத அளவுக்கு எரிவாயு கசியத் தொடங்கியது. இதையடுத்து, எரிவாயு கசிவை கட்டுப்படுத்துவதற்கான பணிகள் மேற்கொள்ளப்பட்ட நிலையில், ஜூன் 9, 2020-ல் கிணற்றில் தீப்பிடித்தது. இந்தப் பகுதியைச் சுற்றிலும் வசித்துவந்த மக்கள், ஆயில் இந்தியா நிறுவனத்துடன் இணைந்து மாநில அரசு அமைத்துள்ள நிவாரண முகாமுக்கு அனுப்பி வைக்கப்பட்டனர். இந்த நிவாரண முகாம்களில் சுமார் 9,000 பேர் தங்க வைக்கப்பட்டுள்ளனர். உடனடி நிவாரண நடவடிக்கையாக, மாவட்ட நிர்வாகத்தால் கண்டறியப்பட்ட 1,610 குடும்பங்களுக்கு தலா ரூ.30,000 வீதம் வழங்கப்பட்டது. பாதிக்கப்பட்ட மக்களுக்கு நிவாரணம் மற்றும் மறுவாழ்வு அளிக்கவும், ஆதரவு அளிக்கவும் இந்திய அரசு முழுமையாக உறுதிபூண்டுள்ளதாக, அசாம் முதலமைச்சர் மூலமாக, அசாம் மக்களுக்கு, பிரதமர் உறுதியளித்தார். மேலும், எதிர்பாராத சம்பவம் ஏற்பட்டுள்ள இந்த நெருக்கடியான நேரத்தில் மாநில அரசுடன் இருப்போம் என்று பிரதமர் உறுதியளித்தார். இந்த சம்பவம் குறித்து ஆய்வு செய்து ஆவணங்களை தயார்படுத்தி வைக்குமாறும், இதன் மூலம் கிடைக்கும் முடிவுகள், எதிர்காலத்தில் பயனளிக்கும் என்றும் பெட்ரோலியம் மற்றும் இயற்கை எரிவாயு அமைச்சகத்துக்கு பிரதமர் உத்தரவிட்டார். மேலும், இது போன்ற விபத்துக்கள் எதிர்காலத்தில் ஏற்படாமல் தடுக்கவும், அவ்வாறு ஏற்பட்டால், அதனை எதிர்கொள்ளவும், நமது அமைப்புகளுக்குள்ளேயே திறனையும், நிபுணத்துவத்தையும் உருவாக்க வேண்டும் என்று பிரதமர் அறிவுறுத்தினார். கிணற்றிலிருந்து வாயு வெளியேறுவதைக் கட்டுப்படுத்தவும், தடுக்கவும் இந்திய மற்றும் வெளிநாட்டு வல்லுநர்களின் உதவியுடன் விரிவான திட்டம் தயாரிக்கப்பட்டுள்ளதாக இந்த ஆய்வுக் கூட்டத்தில் எடுத்துரைக்கப்பட்டது. திட்டமிடப்பட்ட அட்டவணையின் அடிப்படையிலேயே பணிகள் மேற்கொள்ளப்படுவதாகவும், தேவையான அனைத்து பாதுகாப்பு நடவடிக்கைகளையும் மேற்கொண்டபிறகு, கிணற்றில் ஏற்படும் கசிவை, ஜூலை 7, 2020-ல் அடைக்கத் திட்டமிடப்பட்டுள்ளது.
மாநிலங்களவையில் குடியரசுத் தலைவர் உரைமீதான நன்றி தெரிவிக்கும் தீர்மானத்துக்கு பிரதமரின் பதில் உரை.

மாநிலங்களவையில் குடியரசுத் தலைவர் உரை மீதான நன்றி தெரிவிக்கும் தீர்மானத்திற்கு பிரதமர் திரு நரேந்திர மோடி இன்று பதில் அளித்தார். பண மதிப்பிழப்பு நடவடிக்கை குறித்து குறிப்பிடத்தக்க அளவு விவாதம் நடைபெற்றது என்றும் பல உறுப்பினர்கள் தங்கள் கருத்துக்களைக் பகிர்ந்து கொண்டனர் என்றும் பிரதமர் கூறினார். ஊழலுக்கும் கருப்பு பணத்திற்கும் எதிரான நடவடிக்கைகள் அரசியல் நடவடிக்கைகள் அல்ல என்றும் எந்த ஒரு தனிக் கட்சியையும் குறை கூறுவதற்காக ஏற்பட்டதல்ல என்றும் பிரதமர் கூறினார். ஏழைகள், நடுத்தர வகுப்பினர் ஆகியோரின் உள்ளக் கிடக்கைகளை உழல் மோசமாகப் பாதித்திருக்கிறது என்பதை அவர் வலியுறுத்தினார். ஏழைகளின் கரங்களை வலுப்படுத்தும் வகையில் அமைப்பு முறைகளை ஏமாற்றுவோருக்கு எதிராக கடுமையான நடவடிக்கை எடுக்கப்பட வேண்டும் என்றும் கூறினார். பண மதிப்பிழப்பு நடவடிக்கைக்குப் பிறகு சுமார் 700 மாவேயிஸ்ட் தீவிரவாதிகள் சரணடைந்திருப்பதாகவும் இந்த எண்ணிக்கை உயர்ந்து கொண்டே வருவதாகவம் பிரதமர் தெரிவித்தார். இன்றைய நிலையில் பிளவு ஏற்பட்டிருக்கிறது: அதாவது ஒரு புறம் இந்திய மக்களும் மத்திய அரசும் உள்ளது. மற்றொரு புறம் அரசியல் கட்சித் தலைவர்களின் குழு ஒன்று உள்ளது. நமது சமுதாயத்தில் நுழைந்துள்ள தவறுகளை சரி செய்வதில் இந்தியா கவனம் செலுத்தி வருவதாகப் பிரதமர் தெரிவித்தார். செயல் முறை மாற்றங்களை நோக்கி நாம் தொடர்ச்சியாக முன்னேற வேண்டும், நமது நாட்டின் வலுவை எச்சமயத்திலும் குறைத்து மதிப்பிட்டு விடக் கூடாது. நிறுவனங்கள் அரசியலுக்கு அப்பாற்பட்டவையாக அமைய அனுமதிக்க வேண்டும் என்றும் ரிசர்வ் வங்கியை சர்ச்சைகளில் இணைத்து விடக் கூடாது என்றும் பிரதமர் கூறினார். ஆளுகை தொடர்பான விஷயங்களில் நிறைய சாதிக்கப்பட்டுள்ளது என்றும் இதனால் சாதாரண மனிதனுக்கு வலு சேர்ந்திருக்கிறது என்றும் பிரதமர் கூறினார். அரசின் மின்னணு சந்தை மூலம் அரசுக் கொள்முதல் நடைமுறைகளில் வெளிப்படைத்தன்மை கொண்டுவரப்பட்டுள்ளதாக பிரதமர் குறிப்பிட்டார். தூய்மை பாரதம் செய்தியை முன்னெடுத்துச் சென்று அது குறித்து விழிப்புணர்வு ஏற்படுத்தியதற்காக ஊடகங்களைப் பிரதமர் பாராட்டினார். கிராமப்புறப் பகுதிகளில் கழிவறை அமைக்கும் பணிகள் உயர்ந்துள்ளன என்றார் அவர். தூய்மை என்பது பொது இயக்கமாக மாற வேண்டும் என்றும் இந்தக் குறிக்கோள் நோக்கி நாம் அனைவரும் பாடுபட வேண்டும் என்றும் அவர் கேட்டுக் கொண்டார். ஒன்றுபட்ட பாரதம் ஒப்பற்ற பாரதம் திட்டத்தின் மூலம் நமது பண்பாடு, நாட்டின் பல்வேறு பகுதிகளின் திறன்பாடு ஆகியவற்றை அறிந்து பாராட்டுவதற்கான வாய்ப்பு கிடைத்திருப்பதாகப் பிரதமர் கூறினார்.
பாராலிம்பிக்கில் ஈட்டி எறிதலில் வெண்கலப் பதக்கம் வென்ற சுந்தர் சிங் குர்ஜாருக்கு பிரதமர் வாழ்த்து

டோக்கியோவில் நடந்து வரும் பாராலிம்பிக்கில் ஆண்களுக்கான ஈட்டி எறிதலில் வெண்கலப் பதக்கம் வென்ற சுந்தர் சிங் குர்ஜாருக்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில், “சுந்தர் சிங் குர்ஜார் @SundarSGurjar வெண்கலப் பதக்கம் வென்றது பெரும் மகிழ்ச்சி அளிக்கிறது. அவர் பெரும் தைரியத்தையும் அர்ப்பணிப்பையும் தந்து விளையாட்டில் காட்டியுள்ளார். அவருக்கு எனது வாழ்த்துக்கள் #Paralympics", என்று கூறியுள்ளார்.
மணிப்பூர், மேகாலயா மற்றும் திரிபுரா மாநிலங்களின், மாநில தினத்தையொட்டி அம்மாநில மக்களுக்கு பிரதமர் வாழ்த்து

மணிப்பூர், மேகாலயா மற்றும் திரிபுரா மாநிலங்களின், மாநில தினத்தையொட்டி அம்மாநிலங்களைச் சேர்ந்த மக்களுக்கு பிரதமர் திரு.நரேந்திர மோடி வாழ்த்துத் தெரிவித்துள்ளார். பிரதமர் வெளியிட்டுள்ள டுவிட்டர் பதிவில்; “மணிப்பூர், மேகாலயா மற்றும் திரிபுரா மாநிலங்களின், மாநில தினத்தையொட்டி அம்மாநில மக்களுக்கு வாழ்த்துகள். இந்த மாநிலங்கள் இந்தியாவின் வளர்ச்சிக்கு வலிமையான பங்களிப்பை வழங்கி வருகின்றன. அவர்களின் நிலையான முன்னேற்றத்திற்கு இறைவனை வேண்டுகிறேன்” என்று தெரிவித்துள்ளார்.
ஆடவருக்கான 57 கிலோ பிரிவில் வெண்கலப் பதக்கம் வென்ற இந்திய குத்துச்சண்டை வீரர் முகமத் ஹுசாமுதீனுக்கு பிரதமர் வாழ்த்து

பெர்மிங்ஹாமில் நடைபெறும் காமன்வெல்த் போட்டிகள் 2022-இல் ஆடவருக்கான 57 கிலோ பிரிவில் வெண்கலப் பதக்கம் வென்ற இந்திய குத்துச்சண்டை வீரர் முகமத் ஹுசாமுதீனுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் தமது ட்விட்டர் செய்தியில் கூறியிருப்பதாவது: “தலைசிறந்த குத்துச்சண்டை வீரரான முகமத் ஹுசாமுதீன், ஏராளமான விளையாட்டுப் போட்டிகளில் வெற்றிகளைக் குவித்துள்ளார். அபாரமான நுட்பங்கள் மற்றும் நெகிழ்த்தன்மை உணர்வைப் பெற்றுள்ள இந்த சிறந்த வீரர், பெர்மிங்ஹாமில் ஆடவருக்கான 57 கிலோ பிரிவில் வெண்கலப் பதக்கம் வென்றுள்ளார். அவருக்கு பாராட்டுகள். அவருக்கு நல்வாழ்த்துகளை நான் தெரிவித்துக் கொள்கிறேன். #Cheer4India” •••••••••••••
பகவான் பிர்சா முண்டா பிறந்த நவம்பர் 15ம் தேதியை, ஜன்ஜாதிய கௌரவ் தினமாக அறிவிக்க மத்திய அமைச்சரவை ஒப்புதல்: ஒரு வாரம் கால கொண்டாட்டத்துக்கு திட்டம்

தீரமான பழங்குடியின சுதந்திர போராட்ட வீரர்களை நினைவு கூறவும், நாட்டுக்காக அவர்கள் செய்த தியாகங்களை வருங்கால தலைமுறையினர் அறியவும் நவம்பர் 15ம் தேதியை, ஜன்ஜாதிய கௌரவ் தினமாக அறிவிக்க பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்துள்ளது. இந்தியாவின் சுதந்திர போராட்டம் சந்தால்கர்கள், தமார்கள், கோல் இனத்தவர், பில், காசி இனத்தவர் மற்றும் மிசோ இனத்தவர் உட்பட இன்னும் பல பழங்குடியின சமுதாயத்தினரால் வலுப்படுத்தப்பட்டது. இந்த பழங்குடி இனத்தவர்கள் நடத்திய புரட்சிகர இயக்கங்கள் மற்றும் போராட்டங்கள் அவர்களின் மகத்தான தைரியம் மற்றும் உன்னத தியாகத்தால் குறிக்கப்பட்டன. ஆங்கில ஆட்சிக்கு எதிரான, நாட்டின் பல பகுதிகளைச் சேர்ந்த பழங்குடியின இயக்கங்கள், நாட்டின் சுதந்திர போராட்டத்துடன் இணைப்பை ஏற்படுத்தி கொண்டு நாடு முழுவதும் இந்தியர்களை ஊக்குவித்தன. ஆனால், அந்த பழங்குடியின நாயகர்கள் பற்றி, பொது மக்கள் பலருக்கு தெரியாது. மாண்புமிகு பிரதமரின் 2016ம் ஆண்டு சுதந்திர தின உரையை தொடர்ந்து, நாடு முழுவதும் 10 பழங்குடியின சுதந்திர போராட்ட வீரர்களின் அருங்காட்சியகம் அமைக்க மத்திய அரசு ஒப்புதல் அளித்தது. ஜன்ஜாதிய கௌரவ் தினம் அறிவிக்கப்பட்ட தேதி, திரு பிர்சா முண்டாவின் பிறந்த தினம். அவர் நாடு முழுவதும் உள்ள பழங்குடியின மக்களால் பகவான் என அழைக்கப்பட்டார். ஆங்கில காலனி முறையின் சுரண்டலுக்கு எதிராக பிர்சா முண்டா தைரியமாக போராடினார் மற்றும் ஆங்கிலேய அடக்குமுறைக்கு எதிராக புரட்சிக்கு அழைப்பு விடுத்தார். இந்த அறிவிப்பு, பழங்குடியின சமுதாயத்தின் பெருமையான வரலாறு மற்றும் கலாச்சார பாரம்பரியத்தை அங்கீகரிக்கிறது. இந்த நாள் ஒவ்வொரு ஆண்டும் கொண்டாடப்படும் மற்றும் பழங்குடியின கலாச்சார பாரம்பரியத்தை பாதுகாக்கும் முயற்சிகள் அங்கீகரிக்கப்படும். ராஞ்சியில் உள்ள பழங்குடியினர் சுதந்திர அருங்காட்சியகம் அமைக்கும் இடத்தில்தான் பிர்சா முண்டா இறந்தார். இந்த அருங்காட்சியகத்தை பிரதமர் திறந்து வைப்பார். பழங்குடியின மக்களில் 75 ஆண்டு வரலாறை நினைவு கூறும் வகையில் இந்தாண்டு நவம்பர் 15ம் தேதி முதல் 22ம் தேதி வரை ஒருவார கால கொண்டாட்டத்துக்கு மத்திய அரசு திட்டமிட்டுள்ளது. இந்த கொண்டாட்டத்தின் ஒரு பகுதியாக, மாநில அரசுகளுடன் இணைந்து பல நடவடிக்கைகளை மேற்கொள்ள திட்டமிடப்பட்டுள்ளது. இந்த நிகழ்ச்சிகள், பழங்குடியினரின் தனித்துவமான கலாச்சார பாரம்பரியம், சுதந்திர போராட்டத்தில் அவர்களின் பங்களிப்பு ஆகியவற்றை வெளிப்படுத்தும்.
பிரதமர் மோடிக்கு ஒபாமா தீபாவளி வாழ்த்து

அமெரிக்க அதிபர் திரு. பராக் ஒபாமா புதிதாக அமைக்கப்பட்டுள்ள ஹாட்லைன் இணைப்பு மூலம் பிரதமர் திரு. நரேந்திர மோடியை அழைத்து பேசினார். அப்போது இரு தலைவர்களும் தீபாவளி வாழ்த்துகளை தெரிவித்துக் கொண்டனர். “சற்று முன் அமெரிக்க அதிபர் அழைத்திருந்தார். நாங்கள் தீபாவளி வாழ்த்துகளை தெரிவித்துக்கொண்டோம். புதிதாக அமைக்கப்பட்டுள்ள ஹாட்லைன் இணைப்பு மூலம் நாங்கள் இருவரும் முதல் முறையாக பேசிக்கொண்டோம். நானும் அதிபர் ஒபாமாவும் பல்வேறு பிரச்சினைகள் குறித்து விவாதித்தோம். வெள்ளை மாளிகை எவ்வாறு தீபாவளியை கொண்டாடுகிறது என்பதை அறிய மகிழ்ச்சியாக இருந்தது. துருக்கியில் நடக்கவுள்ள ஜி-20 மாநாட்டில் சந்திப்பதற்காக நானும் அதிபர் ஒபாமாவும் காத்திருக்கின்றோம்.” என்று பிரதமர் தனது டுவிட்டரில் கூறியுள்ளார்.
லாலா லஜபதி ராய் பிறந்தநாளில் பிரதமர் அஞ்சலி செலுத்தினார்

பிரதமர் திரு.நரேந்திர மோடி, மறைந்த தலைவர் திரு. லாலா லஜபதி ராய் அவர்களது பிறந்தநாளில் அஞ்சலி செலுத்தினார். “லாலா லஜபதி ராய் அவர்களுக்கு அவரது பிறந்தநாளில் அஞ்சலி செலுத்துகிறேன். அவருடைய துணிச்சல், அப்பழுக்கற்ற நேர்மை மற்றும் அநீதிக்கு எதிரான போராட்டம் ஆகியவற்றுக்காக அவர் பெரிதும் மதிக்கப்படுகிறார்”, என பிரதமர் தெரிவித்துள்ளார்.